OzLabs/hebrew-wiki-articles huggingface dataset:
הר מקדונלד (ארץ ויקטוריה)

הר מקדונלד (באנגלית: Mount McDonald) הוא הר בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.

לפי הסקר הגאולוגי של ארצות הברית, גובהו של ההר 2,470 מטרים מעל פני הים; והוא ההר ה-662 בגובהו באנטארקטיקה.
לפי הגאזט האנטארקטי של ניו זילנד, והגאזט האנטארקטי של אוסטרליה, גובהו של ההר הוא 2,700 מטרים מעל פני הים.

ההר ממוקם לצידו הצפוני של קרחון טרפלגר.

ההר ממוקם 7 קילומטרים צפונית-מערבית להר ברטון.

== היסטוריה ==
=== מקור השם ===

שמו של ההר ניתן לו על ידי קבוצת החקר הדרומית (the southern party) של משלחת פדרציית מועדוני מטפסי ההרים האנטארקטית של ניו זילנד (NZFMCAE), משלחת שחקרה את האזור בין השנים 1962- 1963.

ההר נקרא על שמו של ויליאם מקדונלד (William McDonald), שהיה איש צוות בספינה "טרה נובה" אשר שימשה את משלחת החקר הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910–1913.

מקדונלד, שהתגורר בניו זילנד, היה אורח של צי ארצות הברית, במסגתו ערך ביקור באנטארקטיקה בעונת המחקר (הקיץ האנטארקטי) 1962–1963, יחד עם שני משתתפים נוספים ממשלחתו של רוברט סקוט.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:9669 הר מקדונלד] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21401 הר מקדונלנד] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113877 הר מקדונלד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9265&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מקדונלד] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-mcdonald-antarctica/ הר מקדונלד] באתר peakery (מרחקים לאתרים סמוכים)

== הערות שוליים ==

מקדונלד
מקדונלד
קטגוריה:הרי ויקטורי
Lose Control (שיר של מדוזה, בקי היל וגודבויז)

"Lose Control" הוא סינגל של שלישיית ההפקות האיטלקי מדוזה, הזמרת האנגלית בקי היל וצמד ההפקות הבריטי גודבויז , שיצא לאור כסינגל באמצעות חברת התקליטים וירג'ין רקורדס ב-11 באוקטובר 2019. השיר הגיע בשיאו למקום ה-11 במצעד הסינגלים הבריטי.

==רקע==
יצירת "Lose Control" החלה בחורף 2018, במקור עם קולות של ג'וש גרימט מגודבויז וקונור בלייק, כותב שותף של השיר. מאוחר יותר בתחילת שנת 2019, לשיר נוספו מילים נוספות ושירה של בקי היל, שהעבודה עליה נמשכה כיום אחד בלבד.<ref></ref> השלישייה תיארה את הרצועה כ"ידידותית לרדיו".<ref></ref>

==הרכב==
הסינגל השני של שלישיית ההפקות האיטלקית מדוזה הוא שיר דיפ-האוס בהשפעת דאנס-פופ. השיר נכתב בסולם של דו מינור ולו התקדמות אקורדים של Cm — Fm — A♭.<ref></ref>

==וידאו קליפ==
הווידאו קליפ של השיר צולם בבורג' אל בבאס שבמודורנו, טורקיה.<ref></ref><ref></ref>

==מיקומי שיא==

==נתוני מכירות==
{|class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה ×2
|140,000
|-
!בלגיה (BEA)
|פלטינה
|40,000
|-
!דנמרק (IFPI Denmark)
|זהב
|45,000
|-
!צרפת (SNEP)
|זהב
|100,000
|-
!גרמניה (BVMI)
|זהב
|200,000
|-
!איטליה (FIMI)
|פלטינה
|70,000
|-
!מקסיקו (AMPROFON)
|פלטינה+זהב
|90,000
|-
!ניו זילנד (RMNZ)
|זהב
|15,000
|-
!פולין (ZPAV)
|פלטינה
|20,000
|-
!פורטוגל (AFP)
|זהב
|5,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|זהב
|500,000
|}

==קישורים חיצוניים==

==הערות שוליים==

קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירי מוזיקת האוס
קטגוריה:סינגלים שהגיעו למקום הראשון במצעד שירי הדאנס קלאב
הר מקדונלד (שטח חסות רוס)

הר מקדונלד (באנגלית: Mount Macdonald) הוא הר ברכס חבר העמים, באזור חוף דופק של שטח חסות רוס, שבאנטארקטיקה.

גובהו של ההר 3,630 מטרים מעל פני הים.

הר מקדונלד מתנשא לגובה של 443 מטרים מעל סביבתו.

ההר מתנשא מעל הרכס המסיבי שבין קרחון לודמן לבין נווה פיין, שברכס חבר העמים.

== היסטוריה ==
=== מקור השם ===

שמו של ההר ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1961–1962.

ההר נקרא על שם טום מקדונלד (Tom Macdonald), שהיה שר החוץ ושר ההגנה של ניו זילנד, במהלך תכנון המשלחת הטראנס-אנטארקטית של חבר העמים הבריטי.

מקדונלד הוביל וקידם את השתתפות ניו זילנד בחקר אנטארקטיקה במסגרת המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9197 הר מקדונלד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8789&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מקדונלד] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12249 הר מקדונלד] באתר peakbagger

== הערות שוליים ==

מקדונלד
מקדונלד
מקדונלד
ליל הגנרלים בטורקיה (1980)

ליל הגנרלים בטורקיה הייתה הפיכה צבאית שהתרחשה ב-12 בספטמבר 1980 בטורקיה. באירוע הופלה הממשלה ה-43 של טורקיה. כתוצאה ממנו באה לסיום גל האלימות הפוליטית במדינה. הפיכה זו הובילה גם להדחתם של ראש ממשלת טורקיה, סוליימאן דמירל והדחת בולנט אג'וויט מראשת מפלגתו. את ההפיכה הובילו המועצה לביטחון לאומי והכוחות המזוינים בהנהגת קנן אוורן שמונה לנשיא טורקיה.

== רקע ==
בשנים 1976–1980 התאפיינה טורקיה באלימות פוליטית רבה בין קבוצות מיליטנטיות רבות, ובהן מיליציות שמאלניות קיצוניות, פאשיסטיות ואסלאמיסטיות. בתקופה זו אלפים נהרגו. במקביל, טורקיה הייתה מצויה במשבר כלכלי ופוליטי משמעותי, עם חילופי ממשלות רבים, שיתוק פרלמנטרי ושביתות רבות. האספה הלאומית לא הצליחה לבחור נשיא במהלך ששת החודשים שקדמו להפיכה.

ב-11 בספטמבר 1979 החל קנן אוורן להכין את שותפיו בצבא לקראת הפיכה אפשרית. ב-21 בדצמבר התכנסו מספר גנרלים בכירים כדי לדון באפשרות להפיכה. בתחילה, ההפיכה תוכננה ליולי, אך היא נדחתה בעקבות מתן אפשרות לממשל לטפל בעצמו במהומות ברחבי המדינה. ב-26 באוגוסט הוחלט על תאריך – 12 בספטמבר.

== מהלך ההפיכה ==
ב-12 בספטמבר הכריזה המועצה לביטחון לאומי על הפיכה בתקשורת הממלכתית. באותו יום הוכרז על פיזור הממשלה והפרלמנט האזרחיים, השעיית החוקה והוצאה מחוץ לחוק של כל המפלגות הפוליטיות והאיגודים המקצועיים. מנהיגי ההפיכה דיברו על רעיון ששת החיצים, והציגו עצמם כמאחדי האומה כנגד הקומוניזם, הפשיזם, הבדלנות והקיצוניות הדתית.

== לאחר ההפיכה ==
לאחר ההפיכה ירדה כמות ההרוגים בטורקיה משמעותית, על ידי הוצאות להורג של עשרות אנשים וכליאתם של מאות אלפים נוספים. מתוך 650,000 איש שנעצרו, הועמדו לדין כ-230,000. על כ-517 איש נגזר גזר דין מוות, מתוכם כ-50 אכן הוצאו להורג בסופו של דבר. עשרות אלפי אנשי פוטרו מעבודתם (ובהם 3,854 מורים, 120 מרצים ו-47 שופטים), ונשללה האזרחות ל-14,000 תושבים. 30,000 טורקים נאלצו לצאת לגלות ונעצרה פעולתן של כ-23,000 עמותות. הוטלה צנזורה על 1,000 סרטים, שנחשדו כמנוגדים לרוח השלטון.

בנובמבר 1982 אושרה חוקה חדשה לטורקיה שהרחיבה את סמכויות הנשיא וצמצמה את חירויות הפרט. ביולי 1983 פרש אוורן מהנהגת המטות המשולבים אך נשאר הנשיא עד שנת 1989. בנובמבר 1983 נערכו בחירות, ורק כשלוש מפלגות הורשו להשתתף בהן – מפלגת העם הרפובליקאית, מפלגת המולדת ומפלגת הדרך הנכונה. בכך למעשה הסתיימה תקופת השלטון הצבאי בטורקיה.

== ראו גם ==
* ניסיון ההפיכה הצבאית בטורקיה (2016)

קטגוריה:טורקיה: היסטוריה
קטגוריה:הפיכות צבאיות
קטגוריה:1980 בפוליטיקה
קטגוריה:טורקיה: פוליטיקה
סימין בהבהאני

סימין בהבהאני (בפרסית: سیمین بهبهانی; 20 ביולי 1927 – 19 באוגוסט 2014) הייתה משוררת, תמלילנית ופעילת זכויות אדם איראנית. הייתה ידועה בשיריה בסגנון הע'זל, סגנון שירה פרסי קלאסי בעל כללי חריזה ומשקל מובחנים. היא הייתה אייקון של שירה פרסית מודרנית, שכונתה "הלביאה האיראנית" והייתה ידועה בשירתה כמו גם בפעילותה לזכויות האדם והאישה. היא הייתה מועמדת פעמיים לפרס נובל לספרות.

==ביוגרפיה==
נולדה בשם סימין חלילי. עבאס חלילי (1893–1971) משורר, סופר ועורך עיתון ותרגם לערבית כ-1,100 בתים מהשאהנאמה של פירדוסי. אמה, פח'ר עוזמא ארע'ון (1898–1966), הייתה פעילה פוליטית ופמניסטית, משוררת, עיתונאית, ואשת חינוך. בעת שהוכשרה כמיילדת, היא הואשמה שכתבה מאמר נגד בית הספר וביקרה אותו. עקב האשמה כוזבת זו, היא הודחה מבית הספר והפכה לחברה במפלגה הקומוניסטית האיראנית. בנוסף לחברותה בהתאחדות הנשים של איראן, היא הייתה בשנת 1932 עורכת העיתון "איינדה-י איראן" (עתיד איראן). ואחר כך לימדה צרפתית בבתי הספר תיכוניים בטהראן.

בהבאני התחילה לכתוב שירה בגיל שתים עשרה ופרסמה את שירה הראשון בגיל ארבע עשרה. היא השתמשה בסגנון "צ'אר פארה" של נימה יושיג 'ופנתה לאחר מכן לסגנון הע'זל. בהבאהני תרמה להתפתחות היסטורית על ידי הוספת נושאים תאטרליים, אירועים ושיחות יומיומיות לשירה תוך שימוש בסגנון שירת ע'זל. היא הרחיבה את מגוון צורות השירה הפרסית המסורתית וייצרה כמה מהיצירות המשמעותיות ביותר של הספרות הפרסית במאה ה-20.

בתחילת מרץ 2010 היא לא יכלה לעזוב את איראן, כשעמדה לעלות על מטוס לפריז, המשטרה עיכבה אותה וחקרה אותה כל הלילה. היא שוחררה אך ללא דרכונה. המתרגם שלה לאנגלית (פרזנה מילאני) הביע הפתעה מהמעצר כמעצר מכיוון שבהבאני הייתה אז בת 82 וכמעט עיוורת.

==חיים אישיים==
היא נישאה פעמיים, בפעם הראשונה עם חסן בהבהאני שממנו התגרשה. נולדו לה שלושה ילדים מנישואיה הראשונים, בת אחת ושני בנים. נישואיה השניים היו למנוצ'ר קושיאר והסתיימו כשמת ב-1984.

==קישורים חיצוניים==

* 
* 

==הערות שוליים==

קטגוריה:משוררים איראנים
קטגוריה:משוררות איראניות
קטגוריה:סופרים איראנים
קטגוריה:סופרות איראניות
קטגוריה:פעילים חברתיים איראנים
קטגוריה:פעילות חברתיות איראניות
קטגוריה:פעילות זכויות נשים
קטגוריה:בוגרי אוניברסיטת טהראן
קטגוריה:ילידות 1927
קטגוריה:איראנים שנולדו ב-1927
קטגוריה:איראנים שנפטרו ב-2014
קטגוריה:נפטרות ב-2014
הצהרת זכויות הילד

הצהרת זכויות הילד (באנגלית: Declaration of the Rights of the Child, מכונה לעיתים "הצהרת זכויות הילד בז'נבה") היא מסמך בינלאומי משנת 1923 המקדם את זכויותיהם של ילדים. ההצהרה אומצה על ידי חבר הלאומים ומאוחר יותר על ידי האומות המאוחדות.

== המסמך ==
עם כחמישה סעיפים:
# יש לתת לילד את האמצעים הנדרשים להתפתחותו התקינה, מבחינה חומרית ורוחנית.
# יש להאכיל את הילד הרעב, לסייע לילד החולה, לסייע לילד שנמצא במוגבלות שכלית התפתחותית, להחזיר למוטב את הילד העבריין, ולהגן על היתום.
# הילד חייב להיות הראשון שמקבל עזרה בעת מצוקה.
# יש להגן על הילד מפני כל סוג של ניצול.
# יש לגדל את הילד בתודעה כי עליו להקדיש את כישרונותיו לשירות עמיתיו.

== היסטוריה ==
ההצהרה פורסמה לראשונה בפברואר 1923. ההצהרה אומצה על ידי חבר הלאומים ב-26 בנובמבר 1924 (ושנית בשנת 1934) ובצורה מורחבת על ידי האומות המאוחדות בשנת 1959. בהצהרת האומות המאוחדות נוסחו כעשרה עקרונות על בסיס החמישה המקוריים. ביום שבו האומות המאוחדות אימצו את ההצהרה, נקבע יום הילד הבינלאומי.

על בסיס ההצהרה נוסחה בשנת 1989 אמנת זכויות הילד שאומצה אף היא באומות המאוחדות.

==קישורים חיצוניים==

קטגוריה:1924
קטגוריה:חבר הלאומים
קטגוריה:זכויות הילד
קטגוריה:החלטות העצרת הכללית של האו"ם
קטגוריה:זכויות האדם
ההכרזה האמריקאית בדבר זכויות האדם וחובותיו

ההכרזה האמריקאית בדבר זכויות האדם וחובותיו (הידועה גם בקיצור הצהרת בוגוטה) הייתה המסמך הבינלאומי הראשון שנגע לזכויות האדם באופן כללי, שפורסמה מעט לפני ההכרזה לכל באי עולם בדבר זכויות האדם. ההכרזה אומצה על ידי מדינות היבשת אמריקה ב-2 במאי 1948.

אמנם ההכרזה אינה אמנה המחייבת מבחינה משפטית, בית הדין האינטר-אמריקאי לזכויות אדם מתייחס אליה ככזו ביחס למדינות החברות בארגון מדינות אמריקה. בהמשך ההכרזה הוחלפה במידה מסוימת על ידי האמנה האמריקאית לזכויות אדם.

== מבנה ==
הפרק הראשון מציג שורת זכויות מהן אמורים ליהנות אזרחי המדינות החותמות, בהן זכויות כלכליות, חברתיות ותרבותיות. הפרק השני של ההכרזה מכיל רשימה של חובות תואמות. כמוסבר בהקדמה: "מילוי החובה על ידי כל אדם הוא תנאי מוקדם לזכויות כולן. זכויות וחובות קשורות זו בזו בכל פעילות חברתית ופוליטית של האדם. בעוד שזכויות מעלות את חירות הפרט, החובות מבטאות את כבוד החירות ההיא."

קטגוריה:ערכים שבהם תבנית בריטניקה אינה מתאימה
קטגוריה:מסמכים בין-לאומיים בנושאי זכויות אדם
קטגוריה:1948
קטגוריה:אמריקה
הצהרת הזכויות של אנשים עם מוגבלויות

הצהרת הזכויות של אנשים עם מוגבלויות (באנגלית: Declaration on the Rights of Disabled Persons, או כהחלטה 3447) היא הצהרה שאומצה על ידי העצרת הכללית של האומות המאוחדות ב-9 בדצמבר 1975 ועוסקת בזכויותיהם של אנשים בעלי מוגבלויות.<ref name=":0"></ref> כהחלטה של האספה, היא אינה מחייבת את המדינות החברות, אך היא מהווה מסגרת שעשויה לשמש לצורכי החוק הבינלאומי והפנימי. ההצהרה מורכבת מהקדמה ארוכה, ושלוש עשרה הכרזות, המקדמות באופן כללי את זכויותיהם של בעלי המוגבלות. על בסיס הצהרה זו נכתבה בשנת 2007 אמנת האו"ם בדבר זכויותיהם של אנשים עם מוגבלויות.

== סעיפי ההצהרה ==
# הגדרת המונח "אדם נכה" – "כל אדם שאינו מסוגל להבטיח בעצמו, באופן מלא או חלקי, את צרכיו של אדם נורמלי ו/או חיי חברה, כתוצאה ממחסור, מולד או לא, לאור יכולותיו הפיזיות או הנפשיות".
# טענה כי זכויות אלו חלות על כל הנכים "ללא כל יוצא מן הכלל כלשהו וללא הבחנה או אפליה על רקע גזע, צבע, מין, שפה, דת, דעות פוליטיות או אחרות, מקור לאומי או חברתי, מצב כלכלי, או כל סיטואציה אחרת החלה על הנכה עצמו או על משפחתו".
# זכות לכבוד האדם.
# זכות לאותן זכויות אזרחיות ופוליטיות כמו בני אדם אחרים.
# זכות לאמצעים שנועדו לאפשר הסתמכות עצמית.
# זכות לטיפול רפואי, פסיכולוגי ותפקודי לפי הצורך.
# זכות לביטחון כלכלי וחברתי, כולל הזכות לתעסוקה.
# זכות לבחון צרכים מיוחדים בכל שלבי התכנון הכלכלי והחברתי.
# זכות הנכים לחיות עם משפחותיהם או עם הורי אומנה ולהשתתף בכל פעילויות חברתיות, יצירתיות או פנאי.
# זכות הגנה מפני ניצול, אפליה והתעללות.
# זכות לסיוע משפטי מוסמך.
# זכות להיוועץ בארגונים של אנשים עם מוגבלות.
# זכות לקבל מידע מלא על הזכויות המוצהרות בהצהרה.

==קישורים חיצוניים==
* 

==הערות שוליים==

קטגוריה:נכות
קטגוריה:החלטות העצרת הכללית של האו"ם
קטגוריה:1975
דינה רבינוביץ'

דינה רבינוביץ (באנגלית: Dina Rabinovitch; 9 ביוני 1962 – 30 באוקטובר 2007)
הייתה עיתונאית יהודית בריטית ילידת ארצות הברית ובעלת טור בעיתון "הגרדיאן".

==ראשית חייה==
רבינוביץ' נולדה בצ'ארלסטון, קרוליינה הדרומית, בת חמישית מתוך שישה ילדים שנולדו לרב פרופסור נחום אליעזר רבינוביץ'. מאוחר יותר עברה המשפחה לטורונטו לתקופה קצרה, לפני שהתיישבה בלונדון. רבינוביץ' למדה בבית הספר התיכון "Hasmonean", ובבית הספר על שם הנרייטה ברנט . בשנת 1993 קיבלה רבינוביץ' תואר ראשון ביחסים בין-לאומיים מבית הספר לכלכלה של לונדון, ובשנת 2000 סיימה לימודי תואר שני בכתיבה יוצרת באוניברסיטת מזרח אנגליה. היא קיימה אורח חיים אורתודוקסי.

==עבודתה==
לאחר סיום לימודי התואר הראשון, רבינוביץ' עבדה כעיתונאית פרילנסרית עבור העיתון "אינדפנדנט", ואחר כך הצטרפה למערכת העיתון. לאחר לידת בנה הבכור, חזרה לכתוב כפרילנסרית, בעיקר ראיונות. מאוחר יותר הצטרפה לעיתון "הגרדיאן" וכתבה בו טור קבוע.

רבינוביץ', שנפטרה מסרטן השד ב-30 באוקטובר 2007 בגיל 44, כתבה טורים קבועים ובהם תיארה את חוויות המחלה. הטורים האלו התפרסמו כספר בשם "Take Off Your Party Dress" במרץ 2007. מיליון לירות שטרלינג מתמלוגי מכירת הספר נתרמו לקרן לטיפול וחקר מחלת הסרטן (CTRT), לשם הקמת מרכז ניסויים ומחקר בבית החולים "מאונט ורנון" שבלונדון.

==חיים אישיים==
רבינוביץ' התגוררה בלונדון עם בעלה השני, עורך הדין אנתוני ג'וליוס שאיתו נולד לה בן אחד, וגידלה גם את ארבעת ילדיו מנישואיו הקודמים. מבעלה הראשון, הכלכלן גווידו ראוך, נולדו לה שלוש בנות.

==הערות שוליים==

קטגוריה:יהודים אנגלים
קטגוריה:יהודיות בריטיות
קטגוריה:עיתונאיות בריטיות
קטגוריה:בריטיות שנפטרו מסרטן השד
קטגוריה:בריטיות שנולדו ב-1962
קטגוריה:בריטים שנולדו ב-1962
קטגוריה:בריטיות שנפטרו ב-2007
קטגוריה:בריטים שנפטרו ב-2007
קטגוריה:נפטרים ב-2007
מהפכה עולמית

פוסטר בולשביקי המתאר מהפכה עולמית
מהפכה עולמית היא מושג בתאוריה המרקסיסטית המתאר הפלת הקפיטליזם בכל המדינות באמצעות פעולה מהפכנית מודעת של מעמד הפועלים המאורגן. מטרה סופית של מהפכה עולמית זו היא יצירת משטר סוציאליסטי בכל רחבי העולם, ואך יצירת חברה אנרכו-קומוניסטית. יש תאורטיקנים המתארים כי מהפכות אלה לא בהכרח יתרחשו בו זמנית, אלא כל אחת במיקום ובזמן המתאים. מושג זה נחשב למשמעותי במיוחד בזרמים רבים בקומוניזם, ובמיוחד בטרוצקיזם. הסטליניזם מתנגד לגישה זו, ותומך ברעיון הסוציאליזם בארץ האחת, שלפיו יש עדיף להתמקד בביסוס המהפכה במדינה אחת, אלא פני מהפכות רבות מקבילות.

== היסטוריה ==
מהפכת אוקטובר שהתרחשה באימפריה הרוסית בשנת 1917 עוררה גל מהפכני ברחבי אירופה, ולמספר אירועים בולטים ובהם המהפכה הגרמנית, הקמת רפובליקה קומוניסטית בהונגריה, מאבקים מעמדיים באיטליה ומלחמת האזרחים הפינית. בתקופה זו חוגים מסוימים בחברה האירופאית חשבו כי הקפיטליזם יעלם מאירופה, ואולי אף מהעולם כולו.

תקוות אלו חזרו להתקיים עם המחתן המסוימת של מספר מפלגות קומוניסטיות באירופה (המפלגה הקומוניסטית של צרפת והמפלגה הקומוניסטית האיטלקית) לאחר מלחמת העולם השנייה. למרות ההצלחה המסוימת בקלפיות, אף אחת ממפלגות אלו לא הקימה ממשלה בסופו של דבר. גל נוסף של תקוות קומוניסטיות בתרחש עם המאבקים החברתיים במהלך שנות ה-60 וה-70 כגון הפנתרים השחורים, יצירת השמאל החדש, מהפכת התרבות בסין והתנועה האפרו-אמריקאית לזכויות האזרח.

עם תום המלחמה הקרה והתפרקות ברית המועצות יש שקברו את רעיון המהפכה העולמית. בשנת 1989 פרסם החוקר הפוליטי פרנסיס פוקויאמה את המאמר קץ ההיסטוריה והאדם האחרון (שבשנת 1992 הפך לספר), ובו טען כי הליברליזם ניצח בעולם וכי רעיון המהפכה העולמית הוא חסר תוחלת.

== ראו גם ==
* אנרכו-קומוניזם
* המהפכה המתמדת
*ברית המועצות

==קישורים חיצוניים==

קטגוריה:מרקסיזם
קטגוריה:קומוניזם: מונחים ומושגים
אלימות פוליטית בטורקיה (1976–1980)

האלימות הפוליטית בטורקיה, כמו במדינות מודרניות אחרות, נובעת ממתחים חברתיים, כלכליים, תרבותיים ופוליטיים הקשורים למבנה החברה, לדמוגרפיה, לגאוגרפיה ולמסורת הפוליטית הארוכה והקצרה של טורקיה. אחרי התפרקותה של האימפריה העות'מאנית, שצידוקה המרכזי היה המשך הרצף של שלטון כלל-מוסלמי על מרחב גאוגרפי עצום במשך מאות שנים, נוסדה טורקיה המודרנית שמטרה להפוך אותה למדינה חילונית ומפותחת. מאמץ זה שהונהג על ידי אתא-תורכ, הביא להישגים משמעותיים, אך לא פתר את המתחים הנזכרים, אלא אף העמיק כמה מהם.

ב-1960 התחוללה בטורקיה הפיכה צבאית שנועדה לייצב את המתחים הנזכרים, אך החזרת הדמוקרטיה ב-1961 לא הביאה לרגיעה, ועל רקע זה התגברה האלימות הפוליטית, שנמשכה ברציפות מסוימת בין 1968 ועד לליל הגנרלים בשנת 1980. לשיא בולט הגיע האלימות הפוליטית בשנת 1976. במסגרת העימותים נלחמו זה בזה קבוצות קיצוניות מכל המפה הפוליטית והדתית, ובהן קבוצות טרור מרקסיסטי-לניניסטי והזאבים האפורים. בשנים אלו נהרגו בטורקיה למעלה מ-5,000 איש.

== רקע ==
במהלך שנות ה-70 טורקיה הייתה שרוייה במשבר כלכלי ופוליטי משמעותי, שהתאפיין בחוסר יציבות פוליטי.

== מהלך המהומות ==
במהלך השנים 1976–1980 נרצחו בטורקיה כעשרה אנשים מדי יום בממוצע. בשנת 1978 בלבד בוצעו כ-3,319 פיגועים פשיסטיים, שגרמו למותם של 831 איש ולפציעתם של 3,121.

== סוף האירועים ==
בשנת 1979 החלה להירקם בצמרת הכוחות המזוינים של טורקיה והמועצה לביטחון לאומי קנוניה להפלת הממשל. קנוניה זו יצאה לפועל ב-12 בספטמבר 1980, והובילה לעלייתו לשלטון של קנן אוורן. המשטר הצבאי החדש הצליח להוריד משמעותית את מפלס ההרוגים במדינה, בעקבות מעצרם של מאות אלפי תושבים, והגליית כ-30,000 איש אל מחוץ לגבולות טורקיה.

== ראו גם ==
* ניסיון ההפיכה הצבאית בטורקיה (2016)
* ליל הגנרלים בטורקיה (1980)

קטגוריה:טורקיה: היסטוריה צבאית
קטגוריה:מהומות
קטגוריה:פיגועי טרור בטורקיה
ההכרזה האוניברסלית על גיוון תרבותי

ההכרזה האוניברסלית על גיוון תרבותי היא הצהרה שאומצה על ידי הוועידה הכללית של אונסק"ו במושב השלושים ואחד שלה ב-2 בנובמבר 2001. הצהרה זו מורכבת מ-12 סעיפים העוסקים בחשיבותו של המגוון התרבותי בתרבות האנושית.

== מבנה ותוכן ==
סעיף 1 שכותרתו "מגוון תרבותי - המורשת המשותפת של האנושות" קובע כי "כמקור לחדשנות ויצירתיות, המגוון התרבותי הוא הכרחי לאנושות כמו המגוון הביולוגי הוא עבור הטבע. במובן זה זו המורשת המשותפת של האנושות". סעיף 4 מתאר כי המגוון התרבותי אינו פוגע בזכויות האדם המובטחות בחוק הבינלאומי. סעיף 5 מאשר את זכויות הלשון כזכויות תרבותיות בהתאם למגילת זכויות האדם הבינלאומית. סעיף 6 מאשר את חופש הביטוי, פלורליזם תקשורתי ורב-לשוניות. סעיף 12 מגדיר את תפקידה של אונסק"ו למען שימור הגיוון.

== ראו גם ==
* יום הגיוון העולמי
* מגוון תרבותי

קטגוריה:מסמכים בין-לאומיים בנושאי זכויות אדם
קטגוריה:2001
קטגוריה:אונסק"ו
הפארק הלאומי צפון מזרח גרינלנד

הפארק הלאומי צפון מזרח גרינלנד () הוא הפארק הלאומי הגדול ביותר בעולם, המשתרע על מעט פחות מחצי של האי הגדול ביותר בעולם, גרינלנד. הפארק הוקם בשנת 1974 והורחב לשטח של 972,000 קילומטרים רבועים בשנת 1988. הפארק גדול מכל המדינות בעולם מלבד 29, והוא היה הפארק הלאומי הראשון אי פעם שהוקם בשטחה של ממלכת דנמרק. הפארק הלאומי הוא הצפוני ביותר בעולם.

== גאוגרפיה ==
[[פיורד קייזר פרנץ יוזף|ימין]]
הפארק בנוי מגבולות שהם בעיקר קווים ישרים, עם הרשות המוניציפלית סרמרסוק מדרום ועם הרשות המוניציפלית אוונאטה ממערב (בהתאמה לקו האורך 45 מערב). הפארק הלאומי בנוי ברובו משכבת הקרח היבשתית הגרינלנדית, אך קיימים בו גם אזורים גדולים שאינם מכוסים בקרח לאורך החוף ובארץ פירי בצפון גרינלנד. הפארק הלאומי כולל את האזורים הגאוגרפיים של ארץ המלך פרידריק השמיני וארץ המלך כריסטיאן העשירי.

מדי שנה, מאבדת שכבת הקרח היבשתית הגרינלנדית מתכולתה.<ref name=jens>Ramskov, Jens. "[http://ing.dk/artikel/klimamodeller-undervurderer-afsmeltning-fra-indlandsisen-172905 Climate models underestimate the melting of the ice cap ]" [https://translate.google.com/translate?sl=da&tl=en&js=y&prev=_t&hl=da&ie=UTF-8&u=http%3A%2F%2Fing.dk%2Fartikel%2Fklimamodeller-undervurderer-afsmeltning-fra-indlandsisen-172905&edit-text= In English] Ingeniøren, 26 December 2014. Accessed: 26 December 2014.</ref>

== היסטוריה ==
ימין
הפארק הלאומי צפון מזרח גרינלנד הוכרז לראשונה ב-22 במאי 1974 כשנקרע מהחלק הצפוני והלא מיושב של הרשות המוניציפלית איטוקורטורמיט. ב-1988 הורחב הפארק כשנוספו לו עוד 272,000 קילומטרים רבועים, והוא הגיע לגודלו הנוכחי. בינואר 1977 הוצע הפארק כשמורת ביוספרה בינלאומית. הפארק מפוקח על ידי המחלקה לסביבה וטבע של ממשלת גרינלנד.

== עולם החי ==
קרחון בפארק הלאומי
כבש המושק נפוץ בכמויות של כ-15,000 פריטים בפארק הלאומי, בנוסף לדוב הקוטב ולכלבי ים המצויים בעיקר באזורי החוף של הפארק. יונקים נוספים המצויים בשטח הפארק הלאומי הם שועל השלג, ארנבת הקוטב, הרמין, למינג ואוכלוסייה קטנה אך משמעותית של זאב ארקטי. בגזרת היונקים הימיים, נפוצים בשטח הימי שמסביב לפארק בעיקר מיני לווייתנים, ובראשם לבנתן לבן.

ניתן למצוא בפארק גם את מיני העופות: שכווי השלג, צוללן צפוני ועורב שחור, בז ארקטי, אוח השלג ועוד.

== קישורים חיצוניים ==

<div class="mw-content-ltr">
* [https://web.archive.org/web/20060422004949/http://www.eastgreenland.com/database.asp?lang=eng&num=414 Main park webpage]
* [https://web.archive.org/web/20090404104401/http://www.xsirius.dk/en/galleri Image gallery]
* [https://web.archive.org/web/20070311224129/http://sea.unep-wcmc.org/sites/pa/0352v.htm UN website on park]
* [http://www.zackenberg.dk ZERO - Zackenberg Ecological Research Operations]
* [https://web.archive.org/web/20120214062029/http://www.eastgreenland.com/filer/2005-01_Exploration_history_East_Greenland.pdf Exploration History of Northeast Greenland]
</div>

== הערות שוליים ==

ג
קטגוריה:גרינלנד: גאוגרפיה
יחסי איי מרשל – ספרד

יחסי איי מרשל–ספרד הם היחסים הדיפלומטיים הרשמיים שבין רפובליקת איי מרשל לבין ממלכת ספרד.

== היסטוריה ==
המסע הראשון של אירופאי לאזור הארכיפלג של איי מרשל היה מסעו של החוקר הספרדי אלונסו דה סלסאר בשנת 1526 כחלק ממשלחת לואאיסה. חוקר ספרדי נוסף, אלברו דה סאבדרה סרון, שפיקד על הספינה "פלורידה", כבש את האזור בשמו של מלך ספרד ב-1528. סרון קרא לאזור "לוס פינטאדוס", ובשנים שאחרי משלחתו הגיעו לאזור משלחות נוספות.

בשנת 1885 העבירה ספרד את איי מרשל לבעלות האימפריה הגרמנית, בעקבות תיווך האפיפיור ומתן פיצוי לספרד מהגרמנים. גרמניה הפכה את האיים למדינת חסות בשם גינאה החדשה הגרמנית, והקימה תחנות מסחר באיים ג'לויט ואבון לשם פיתוח מסחר הקופרה. מנהיגים מקומיים המשיכו לשלוט תחת הממשל הקולוניאלי הגרמני. איי מרשל עברה עוד מספר ידיים לפני שקיבלה עצמאות מוחלטת מארצות הברית ב-1986.

בשנת 2008 ספרד תרמה 3.4 מיליון אירו לפרויקט שמטרתו שיפור התשתית האלקטרונית וקידום שיתוף המידע בקרב אוניברסיטאות בארגון מדינות האי הקטנות המתפתחות (SIDS) שאיי מרשל מהווה חלק בלתי נפרד ממנו. בנוסף לכך, ספרד העניקה 20,000 אירו לאיי מרשל באופן ישיר על מנת לתמוך במאמציה לארח את פורום מדינות האוקיינוס השקט.<ref>[http://www.exteriores.gob.es/Documents/FichasPais/ISLASMARSHALL_FICHA%20PAIS.pdf Ficha de las Islas Marshall] Office of Diplomatic Information. Ministry of Foreign Affairs and Cooperation. Section: Cooperation.</ref>

== נציגויות דיפלומטיות ==
* איי מרשל מיוצגת בספרד בדרג השגרירות, באמצעות שגרירות שהיא מחזיקה במדריד, בירת המדינה. איי מרשל מיוצגת בספרד גם בדרג הקונסולרי באמצעות קונסוליה רשמית שהיא מחזיקה בברצלונה.
* ספרד אינה מיוצגת באיי מרשל בדרג השגרירות. ספרד מיוצגת באיי מרשל בדרג הקונסולרי באמצעות קונסוליה שהיא מחזיקה במג'ורו, בירת המדינה. בנוסף לכך, ספרד האמינה את שגרירותה שבמנילה, בירת הפיליפינים על איי מרשל.

== קישורים חיצוניים ==
* [http://www.exteriores.gob.es/Documents/FichasPais/ISLASMARSHALL_FICHA%20PAIS.pdf אודות איי מרשל], באתר משרד החוץ של ספרד

== הערות שוליים ==
ענת הלמן

ענת הלמן היא מרצה בחוג להיסטוריה של עם ישראל והמכון ליהדות זמננו באוניברסיטה העברית בירושלים. מחקריה עוסקים ביישוב היהודי בתקופת המנדט הבריטי ובשנותיה הראשונות של ישראל. היא משתמשת בגישת ההיסטוריה של היומיום לחקר הציונות והחברה הישראלית, אותה יישמה במחקריה על אופנה, תרבות עירונית ודפוסי הצריכה.<ref>רקפת סלע-שפי,[https://www.tau.ac.il/~rakefet/papers/Sela-Sheffy_2014--Fashion%20as%20a%20field%20of%20cultural%20production.pdf "האפנה כשדה ייצור תרבותי וכוחה של הבורגנות בבניית התרבות הישראלית"], ישראל 22, 2014, עמ' 201-207.</ref><ref>מרגלית שילה, [https://www.ybz.org.il/_Uploads/dbsAttachedFiles/Margalit_Shilo_LR(2).pdf אָפנה וביגוד כביטויי ישראליות], קתדרה 151, ניסן ה'תשע"ד (2014), עמ' 184-188.</ref>

==ביוגרפיה==
את עבודת המאסטר, בהדרכת מיכאל הד (1993) כתבה על היחס ל"זמן-החיים" ברנסאנס האנגלי, על-פי טקסטים של מדריגלים, שירי לאוטה ובלדות בחוג להיסטוריה כללית באוניברסיטה העברית.

ספרה הראשון, "אור וים הקיפוה: תרבות תל אביבית בתקופת המנדט", מבוסס על עבודת הדוקטורט שלה (2000) שנכתבה בהדרכת חגית לבסקי ועמנואל סיון. הספר זכה בפרס מרדכי איש-שלום מטעם יד יצחק בן-צבי ובפרס שפירא מטעם האגודה ללימודי ישראל.

ספרה השני, "בגדי הארץ החדשה", מנתח תהליכים ומגמות שאפיינו את החברה הישראלית בשנים הראשונות לאחר קום המדינה, תוך התבוננות בבגדים שלבשו אזרחיה במקומות שונים במהלך חיי יום יום ובאירועים שונים.

הלמן היא מעורכות כתב העת Studies in Contemporary Jewry של המכון ליהדות זמננו בהוצאת אוניברסיטת אוקספורד.

== ספריה ==
* דגניה פינת הוליבוד: תרבות צריכה ופנאי בראשית המדינה, ירושלים: מרכז זלמן שזר לחקר תולדות העם היהודי, תשפ"א 2020
* בגדי הארץ החדשה: מדינת ישראל הצעירה בראי הלבוש והאופנה, ירושלים: מרכז זלמן שזר לחקר תולדות העם היהודי, 2012 .
* אור וים הקיפוה: תרבות תל אביבית בתקופת המנדט, חיפה: הוצאת הספרים של אוניברסיטת חיפה, תשס"ח 2007.
<div class="mw-content-ltr">
* ,, 2014.
</div>
ספר בעריכתה:
<div class="mw-content-ltr">
* 
</div>

== קישורים חיצוניים ==
* 
* [https://www.jewishvirtuallibrary.org/podcast-2-26-2016 על ספרה becoming Israeli] בפודקאסט Tel Aviv Review 
* 

==הערות שוליים==

קטגוריה:בוגרי תיכון אזורי הרי יהודה
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:היסטוריוניות ישראליות
קטגוריה:היסטוריונים ישראלים
קטגוריה:זוכי פרס שפירא בלימודי ישראל
קטגוריה:סגל האוניברסיטה העברית בירושלים: יהדות זמננו
קטגוריה:אפיקים (קיבוץ): אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קאפרוני Ca.311

Caproni Ca.311 היה מטוס סיור מפציץ קל, שיוצר באיטליה לפני מלחמת העולם השנייה ובמהלכה. מטוס זה היה בן למשפחה הגדולה של עיצובי קפרוני, שמקורו באב טיפוס של מטוס הנוסעים Ca. 306 משנת 1935, ובאופן ישיר יותר פיתוח של הפציץ Ca.310. המטוס היה נמוך כנף בעל עיצוב קונבנציונלי. עיצוב זה שילב את כן הנסע הראשי הנשלף של Ca.310, כמו גם את האף בעל זגוגיות רבות שנבדק על אב הטיפוס Ca.310 bis. מאפיינים חדשים כללו העברת צריח הגב אל מאחורי תא הטייס, וזגוגיות נוספות בכל גוף המטוס.

משנת 1940 החל מטוס זה להחליף את ה-IMAM Ro.37 בשירות, והשלים את התהליך בשנה שלאחר מכן.

== דגמים נוספים==
* Ca.311 - מטוסי סיור דו-מנועי.
* Ca.311M ( Modificato - "שונה") - גרסה עם פחות זיגוג

== לקריאה נוספת==
* 

== קישורים חיצוניים ==

* http://wmilitary.neurok.ru/caproni.ca311.html
* https://comandosupremo.com/caproni-ca-311/

קטגוריה:מטוסי סיור
קטגוריה:מטוסים איטלקיים במלחמת העולם השנייה
קטגוריה:כלי טיס איטלקיים
קטגוריה:אמצעי לחימה איטלקיים במלחמת העולם השנייה
לוקסמבורג באירוויזיון 1956

לוקסמבורג באירוויזיון 1956 השתתפה עם השירים, "Ne crois pas" ו-"Les amants de minuit" שבוצעו על ידי הזמרת הצרפתייה, מישל ארנו.

== לפני האירוויזיון ==
בניגוד לרוב המדינות שהשתתפו באירוויזיון 1956, רשות השידור הלוקסמבורגית (RTL-CLT), הקימה ועדה מיוחדת הממונת על בחירת שני השירים שייצגו את לוקסמבורג בתחרות. מספר השירים שנשלחו אל הוועדה אינו ידוע. לבסוף, הכריזה הוועדה כי השירים שנבחרו לייצג את לוקסמבורג באירוויזיון הם, "Ne crois pas" ו-"Les amants de minuit".

== באירוויזיון ==
השיר "Ne crois pas" הושר שישי בסדר ההופעות, לפני איטליה ואחרי צרפת. השיר "Les amants de minuit" שובץ במקום ה-13 בסדר ההופעות, לפני איטליה ואחרי צרפת. מיקומם הסופי של השירים אינו ידוע היות שמארגני התחרות הכריזו על הזוכה בלבד.

== הערות שוליים ==

קטגוריה:מדינות באירוויזיון 1956
קטגוריה:לוקסמבורג באירוויזיון
איטליה באירוויזיון 1956

איטליה באירוויזיון 1956 השתתפה עם השירים, "Aprite le finestre" ו-"Amami se vuoi", שבוצעו על ידי הזמרות האיטלקיות, פרנקה ריימונדי וטונינה טוריאלי בהתאמה. 

== לפני האירוויזיון ==
גמר הקדם האיטלקי לאירוויזיון 1956, פסטיבל סן רמו, נערך ב-10 במרץ 1956, ואילו שני חצאי הגמר נערכו ב-8 וב-9 במרץ. בכל חצי גמר בוצעו עשרה שירים, ומתוכם העפילו לגמר חמישה שירים בלבד. הגמר הכיל עשרה שירים שזכו בחמשת המקומות הראשונים בכל חצי גמר.<ref>[http://www.festival.vivasanremo.com/1956.htm www.festival.vivasanremo - in Italian]</ref> <ref>[http://www.esc-history.com/nf-entries.asp?country=Italy&year=1956&order=ItemNr ESC History - Italy 1956 Sanremo Music Festival]</ref>

על פי תקנון אירוויזיון 1956, כל מדינה חויבה לשלוח שני נציגים, ולכן שני המקומות הראשונים שזכו בפסטיבל הסן רמו, זכו לטוס ללוגאנו, שווייץ, שם נערכה התחרות. 

השיר "Amami se vuoi", שבוצע על ידי פרנקה ריימונדי, זכה במקום הראשון, ואילו השיר "Amami se vuoi", שבוצע על ידי טונינה טוריאלי, זכה במקום השני.

== באירוויזיון ==
השיר "Aprite le finestre" הושר שביעי בסדר ההופעות, לפני הולנד ואחרי לוקסמבורג, ואילו השיר "Amami se vuoi" הושר אחרון בסדר ההופעות, אחרי לוקסמבורג. מיקומם הסופי של השירים אינו ידוע היות שמארגני התחרות הכריזו על הזוכה בלבד.

== הערות שוליים ==

קטגוריה:מדינות באירוויזיון 1956
קטגוריה:איטליה באירוויזיון
אדם וסטיב

"אדם וסטיב" (באנגלית: Adam and Steve) הוא צירוף לשוני וניב שנוצר מסיסמה נוצרית שמרנית מחורזת (בשפת המקור): ("God made Adam and Eve, not Adam and Steve"). הצירוף נוצר בשביל לבסס טיעונים נגד פרקטיקות הומוסקסואליות דרך התנ"ך, ולטעון כי הומוסקסואליות היא חטא ותופעה לא טבעית, ואילו הטרוסקסואליות היא דרך החיים הטבעית של האנושות.<ref>Clarke, Victoria (September–October 2001). "What about the children? arguments against lesbian and gay parenting", Women's Studies International Forums 24 (5): 555–570.</ref><ref></ref><ref></ref>

== היסטוריה ==
הפעם הראשונה שבה מוזכר הביטוי היא בחודש דצמבר 1970 בעיתון האוונגליסטי "Christianity Today" , במאמר העוסק בעמדות פוליטיות בסן פרנסיסקו שבקליפורניה, ובו מצוטט גרפיטי שבו נכתב כי <ref name="CT-1970"></ref>

ב-1977, במחוז מיאמי-דייד שבפלורידה, הזמרת האמריקאית אניטה בריאנט העירה הערה דומה, אם כי בגרסתה היה "אדם וברוס".<ref name="Carroll-1990"></ref>

הביטוי הופיע לראשונה על שלט מחאה כבר ב-1977, כאשר הוא הוזכר בדיווח של "הניו יורק טיימס" על עצרת ב-19 בנובמבר ביוסטון שבטקסס באותה שנה.<ref></ref><ref name="newsweek" />

הביטוי הופיע בפרק "The Gay Bar" של סדרת הסיטקום האמריקאית, Maude , ב-3 בדצמבר 1977.

בראיון שנתן הכומר האמריקאי ג'רי פאלוול לאחר מסיבת עיתונאים לעיתון האוונגליסטי, Christianity Today ב-1979, הוא השתמש במונח זה.<ref name="CT-19792">Christianity Today, 16 November 1979, p.48, as quoted in </ref><ref></ref>

מאוחר יותר, הביטוי הוכר ככינוי גנאי, וכאשר משתמשים בשמות זוג דמויות ביצירות, הוא מסייע בזיהוים כחברים בצמד גאה (פול רודניק עם ההצגה The Most Fabulous Story Ever Told ,<ref></ref> הסרט הקולנועי, אדם וסטיב ויצירות אחרות).<ref name="newsweek" />

ב-2013, חבר הפרלמנט הבריטי מטעם המפלגה היוניוניסטית הדמוקרטית דייוויד סימפסון השתמש בביטוי זה בזמן הדיונים לגבי אישור נישואים חד-מיניים בבריטניה, אם כי בצורה אחרת: . הביטוי עורר בתחילה צחוק בקרב מספר חברי פרלמנט.<ref></ref><ref name="newsweek"></ref>

בסופו של דבר, הביטוי משמש בפי להט"בים באמצעי התקשורת, בעיקר בלעג כלפי פרטים המגלים נטיות הומופוביות.<ref name="newsweek" />

== לקריאה נוספת ==
<div class="mw-content-ltr">
* Katha Pollitt, Adam and Steve — Together at Last, The Nation, 15 December 2003.
</div>

== הערות שוליים ==

קטגוריה:להט"ב: סלנג ומונחים
קטגוריה:להט"ב ודת
קטגוריה:תנ"ך
קטגוריה:הומוסקסואליות
לוק תומפסון

לוק תומפסון (באנגלית: Luke Thompson; נולד ב-4 ביולי 1988) הוא שחקן תיאטרון, קולנוע וטלוויזיה אנגלי.

==ביוגרפיה==
בילדותו עברה משפחתו לפריז, צרפת, בגלל עבודתו של אביו ביורודיסני. בריאיון שנערך עמו במגזין גו לונדון בשנת 2013, אמר תומפסון כי בגלל זה, כשחזר לאנגליה היו לו בעיות עם השפה האנגלית. הוא למד באוניברסיטת בריסטול עד שנת 2010, ולאחר ששיחק את רומיאו במחזה רומיאו ויוליה מאת ויליאם שייקספיר. בקבוצת התיאטרון באותה שנה, הוא החליט שזה מה שהוא רוצה לעשות למשך שארית חייו.

הוא התקבל לאקדמיה המלכותית לאמנות הדרמה, שם הוא למד מ-2010 עד 2013, וסיים תואר ראשון במשחק. תומפסון מסוגל לדבר במגוון מבטאים כמו מבטא דרומי אמריקאי, קוקני, אירי, סקוטי, וולשי ועוד. הוא בקיא בריקודי ואלס ובריקודים תקופתיים אחרים, הוא סיף, ומנגן על פסנתר. יש לו כישרון ציור, ובמהלך הצילומים לסדרה ברידג'רטון, הוא צייר דיוקן של פיבי דינבור.

==קריירה==
תומפסון שיחק במחזות רבים בתיאטרון. בין היתר הוא שיחק בתפקידים ראשיים במחזור המלך ליר, יוליוס קיסר, וחלום ליל קיץ.על הופעתו במחזה בחלום ליל קיץ, הוא נכלל ברשימת "הפנים החדשות בתיאטרון של העיתון "איבנינג סטנדרט" .הוא גם הופיע בסרטים כמו דנקרק ובסדרת הטלוויזיה "The Suspicions of Mr Whicher" בשנת 2020 לוהק לתפקיד בנדיקט ברידג'רטון בסדרת הטלוויזיה של שירות ההזרמה נטפליקס, ברידג'רטון.

במלאת מאה שנה לסיום הקרב על הסום הוא קרא מכתב שנכתב על ידי סגן בוקסטון, שנהרג ביום הראשון של המלחמה, בטקס שנערך במנזר וסטמינסטר, בשנת 2016, בנוכחות המלכה אליזבת ובן זוגה הנסיך פיליפ, דוכס אדינבורו.

בינואר 2022 לוהק תומפסון לתפקיד במיני סדרת הטלוויזיה אל מעבר האוקיינוס בהפקת נטפליקס.

==פילמוגרפיה==
{| class="wikitable"
|+ טלוויזיה וקולנוע
|-
! שנה !! כותרת !! תפקיד !! הערות
|-
| rowspan="2" | 2014 ||Shakespeare's Globe: A Midsummer Night's Dream
| ליזנדר ||
|-
|The Suspicions of Mr Whicher
| ג'ושוע הולווז || פרק אחד
|-
| 2015 || תיאטרון גוב על המסך: יוליוס קיסר || מארק אנטוני || תפקיד ראשי
|-
|2016
|במועדון
|סיימון
|תפקיד חוזר, 12 פרקים
|-
|2017
|דנקרק
|קצין
|
|-
| rowspan="3" |2018
|המלט
|לארטס
|סרט טלוויזיה
|-
|Kiss Me First
|קונור
|סרט טלוויזיה
|-
|התיאטרון הלאומי בהופעה חיה: המלך ליר
|אדגר
|מצולם לטלוויזיה
|-
|2019
|Making Noise Quietly
|אוליבר
|סרט קולנוע
|-
| rowspan="2" |2020
|לא ממושמעות
|פיטר היין
|סרט קולנוע
|-
|ברידג'רטון
|בנדיקט ברידג'רטון
|עונות 2-1
|-
|2023
|אל מעבר האוקיינוס
|היירם בינגהאם הרביעי
|מיני-סדרה
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
!מקור
|-
!2021
!פרס גילדת שחקני המסך
|הביצוע הטוב ביותר של אנסמבל בסדרת דרמה
|ברידג'רטון
|
|
|-
!2024
!פרס אוליבייה
|השחקן הטוב ביותר בתפקיד משנה
|A Little Life
|
|<ref name=":03"></ref>
|}

== קישורים חיצוניים ==

==הערות שוליים==

קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:בוגרי אוניברסיטת בריסטול
קטגוריה:אנגלים שנולדו ב-1988
איווקו יורוסטאר

איווקו יורוסטאר (באיטלקית: Iveco EuroStar) היא סדרה של משאיות כבדות כולל סמי-טריילר המיועדים לשימוש ארוך טווח, להובלת סחורות כבדות למרחקים גדולים, מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר יוצרה באיטליה בין השנים 1993–2002. בנוסף יוצרו דגמי "איווקו יורוסטאר" בגרמניה, ברזיל, ארגנטינה ואוסטרליה.

סגנון גוף: "Cab over" - הוא סגנון גוף של משאית, אוטובוס או טנדר עם חזית אנכית, "פנים שטוחות" או מכסה מנוע למחצה, כאשר תא הנהג של המשאית יושב מעל (או מקדימה) הציר הקדמי. מבנה זה מנוגד למשאית קונבנציונלית שבה המנוע מותקן מול הנהג.

==תצורות תא נהג==
* קבינה קצרה עם גג נמוך (ביקוש מועט מאד)
* קבינה עמוקה עם גג נמוך (ביקוש מועט)
* קבינה עמוקה עם גג מוגבה, אידיאלי להובלה ארוכת טווח עם לינות
* תא נוסעים גבוה (הבטיח נוחות מקסימלית)
==הנעות==
* 4x2
* 6x2
* 6x4

== גלריה ==
<gallery mode="packed" heights="90">
קובץ:IVECO Eurostar Cursor-Vol Pritschenlastzug.jpg | "איווקו יורוסטאר"
קובץ:Iveco EuroStar.JPG | "איווקו יורוסטאר"
קובץ:Topolová, plnění automatu na vodu.jpg | "איווקו יורוסטאר" מכלית (משאית)
קובץ:Topolová, plnění automatu na vodu, zezadu.jpg | "איווקו יורוסטאר" מכלית (משאית)
קובץ:Iveco EuroStar Cursor (6245977946).jpg | "איווקו יורוסטאר"
קובץ:Iveco EuroStar 180E420.JPG | "איווקו יורוסטאר"
קובץ:Iveco EuroStar truck.jpg | "איווקו יורוסטאר"
</gallery>

==ראו גם==
* איווקו

==קישורים חיצוניים==

* 

==הערות שוליים==

קטגוריה:משאיות
קטגוריה:משאית מכלית
קטגוריה:כלי רכב שהושקו ב-1993
קטגוריה:כלי רכב איטלקיים
קטגוריה:כלי רכב המורכבים בארגנטינה
קטגוריה:כלי רכב המורכבים בברזיל
קטגוריה:כלי רכב המיוצרים באוסטרליה
קטגוריה:כלי רכב 6 גלגלים ויותר
יורוסטאר
דוד כהן די לארא

דוד כהן די לארא (1602 בהמבורג, באמסטרדם או בליסבון – 1 באוקטובר 1674 בהמבורג) היה רב ספרדי בהמבורג, פילולוג, מילונאי, וחוקר. חיבר המילון התלמודי "כתר כהונה" כהשלמה לספר הערוך.

== ביוגרפיה ==
הוסמך לרבנות באמסטרדם ופעל שם כדרשן בישיבת "די לוס פינטוס".<ref></ref> מאז 1637 התגורר בהמבורג, שם היה בשנת 1639 רבה של קהילת "נווה שלום", אחת משלוש קהילות הספרדים בהמבורג. כששלושתם הצטרפו יחד בשנת 1652, מונה הרב דוד לרבם. בשנת 1656 הוחלף על ידי הרב יצחק ישורון ואז חזר לאמסטרדם. לאחר פטירתו של הרב יצחק ישורון בשנת 1665, חזר להמבורג בתקווה להחזיר את תפקידו הקודם, אך לא מונה מחדש.

היה מתנגד נחרץ לתנועתו של משיח השקר שבתי צבי, שהיו לו חסידים רבים בקהילה הספרדית בהמבורג. בשיאה של תנועה זו חזר לאמסטרדם בשנת 1666, וחזר להמבורג רק זמן קצר לפני פטירתו.

נפטר בהמבורג, ונקבר בבית הקברות היהודי באלטונה.

== חיבוריו ==
תרגם מספר חיבורים מעברית לספרדית, כולל חיבורי הרמב"ם .
*כתר כהונה, המבורג שנת זכ"ר ר"ב; MDCLXVIII (ה'תכ"ט; 1668), מילון תלמודי. עבודתו העיקרית, עליה עבד 40 שנה. המילון נשאר לא גמור ומשתרע רק עד סוף האות יוד.
* Tratado de los artículos de la ley divina, אמסטרדם ה'תי"ב (1651 / 1652), תרגום מכתבי הרמב"ם
* Tratado de penitencia, ה'ת"ך (1660), תרגום מכתבי הרמב"ם
* Ir David sive De convenientia vocabulorum rabbinicorum cum Graecis, et quibusdam aliis linguis Europaeis, Amstelodami, Ravestein, 1648
* Tratado Del Temor Divino, אמסטרדם, ה'שצ"ג (1632 / 1633) בהוצאת מנשה בן ישראל (תרגום חלקי של "ראשית חכמה" מאת רבי אליהו די וידאש)

== לקריאה נוספת ==
* מייקל סטודמונד-הללי: David Cohen de Lara. בתוך: פרנקלין קופיצש, דירק בריצקה (עורכים). Hamburgische Biografie. כרך 2, Christians, המבורג 2003, עמ' 92 - 93.

==קישורים חיצוניים==
* 

== הערות שוליים ==

קטגוריה:פילולוגים גרמנים
קטגוריה:רבנים גרמנים
קטגוריה:מילונאים יהודים
קטגוריה:המבורג: אישים
קטגוריה:אמסטרדם: אישים
קטגוריה:רבנים ספרדיים
קטגוריה:מתרגמים יהודים גרמנים
קטגוריה:פילולוגים יהודים
קטגוריה:מילונאים גרמנים
קטגוריה:מתרגמים מעברית
קטגוריה:ילידי 1602
קטגוריה:נפטרים ב-1674
נווה המדבר ג'אלו

המדבר לטווח הארוך היוצאת מנווה המדבר ג'אלו. בחזית נמצאR4 Rotowaro L4618912.]]
נווה המדבר ג'אלו (Jalo או Jalu, או Gialo) הוא נווה מדבר בתוך בקירנאיקה, שבלוב, הממוקם ממערב ימת החול הגדולה וכ־250 ק"מ דרומית־מזרחית למפרץ סידרה. ג'אלו נחשב לנווה מדבר גדול וגודלו הוא 19 על 11 ק"מ.<ref>Reclus, Elisee (1888) Africa: History, Geography, and People: Volume II North-West Africa Appleton, New York, [https://books.google.com/books?id=QKkER74HSaAC&pg=PA25 page 25], </ref> סביב ג'אלו מספר יישובים, הגדול שבהם הוא העיירה ג'אלו, שהייתה הבירה המנהלית של מחוז ג'אלו בין השנים 1983 עד 1988, אז הפך האזור לחלק ממחוז אג'דאביא ונכון לשנת 2007 הוא כיום חלק ממחוז אל־והאט.

== מלחמת העולם השנייה ==
בגלל מיקומה והיותה מקור מים, היה למקום חשיבות אסטרטגית במהלך המערכה בצפון אפריקה במלחמת העולם השנייה המקום החליף ידיים מספר פעמים בין כוחות בעלות הברית לכוחות הציר.<ref>Molinari, Andrea (2006) Desert Raiders: Axis and Allied Special Forces 1940-43 Osprey, Oxford, England, [https://books.google.com/books?id=v0T2gan40gQC&pg=PA74 page 74], </ref>

מבצע נייסטי היה מבצע פשיטה במהלך ספטמבר 1942 במהלך מלחמת העולם השנייה על ידי כוח Z – כוח גדודי מכוח ההגנה של סודאן. נועד לסייע בכוחות הפושטים שלוקחים חלק במבצע הסכמה, במבצע קרוואן ובמבצע ביגמי.<ref>John W Gordon "The Other Desert War" p.127 accessed 9 sept 2020.</ref>

מטרת הפעולה: השתלטות על נווה מדבר ג'אלו במדבר לוב כדי לסייע בנסיגת הכוחות המעורבים בפעולות האחרות. המבצע נכשל בעקבות גילוי התוכניות לארבע הפעולות על ידי הגרמנים על גופתו של קצין בריטי הרוג במבצע הסכמה. הגרמנים הזהירו את חיל המצב האיטלקי בג'אלו וחיזקו אותו. הכוח האיטלקי בלם בקלות את ההתקפה בליל ה־15–16 בספטמבר.

== המים ==
המים בנווה מדבר ג'אלו מלוחים למדי (3,880 חלקים למיליון).<ref name="Walton">Walton, Kenneth (2007) The Arid Zones AldineTransaction, New Brunswick, New Jersey, [https://books.google.com/books?id=kJKPCaKFi_4C&pg=PA109 page 109], ; originally published by Aldine Publishing Company, Chicago, in 1969, </ref> במים יש אלקליין עם pH של 7.4 והם קשים מאוד עם מלחים מומסים רבים בנוסף לנתרן כלורי.

== קהילות ==
בנוסף לג'אלו, נווה המדבר תומך בקהילות הבאות:<ref>[http://www.geonames.org/maps/google_29.024_21.523.html "Lat 29.024 N Long. 21.523 E"] Geonames.org</ref>
* אל־הִרי
* לָבא
* שֻרף
* מאסליוא
* רשידה

==הערות שוליים==

קטגוריה:נאות מדבר
קטגוריה:לוב: גאוגרפיה
קטגוריה:לוב במלחמת העולם השנייה
נאו-פגניות שמית

נאו-פגאנית שמית היא שם לקבוצה רופפת של ניסיונות להקים גרסאות חדשות של הדתות השמיות העתיקות שמלפני היהדות המונותאיסטית. דתות נאו-פגאניות אלו נפוצות בעיקר בקרב אשכנזים בארצות הברית.

==נאו-פגאניזם יהודי==

המרכזיים העיקריים של נאו-פגניות יהודית הם ארצות הברית, ישראל ולבנון.
רעיונות בדבר דת פגאנית מקורית שממנה צמחה היהדות המונותאיסטית החלו להיות פופולארים בעקבות כתביו של רפאל פטאי בשנות ה-60 של המאה ה-20. בספרו "האלה היהודית" מתוארות קבוצות שסגדו לשכינה (או אשרה) כאלה האם בבית-המקדש בתקופת שלמה המלך.
במהלך הצמיחה הנאו-פגאנית בארצות הברית בשנות ה-70 וה-80 של המאה ה-20 צמחו גם קבוצות קטנות של דתות נאו-פגאניות כנעניות ויהודיות. רובן כללו אלמנטים מדתות נאו-פגאניות גרמאניות, כמו אסאטרו ווויקה.

בשנת 2003 יצא-לאור הספר "המיתולוגיה היהודית" מעת החוקר חגי דגן. ספר זה מתאר את הצדדים הפולקלוריסטים, עממים, פוליתאיסטים, שמאניים ומאגיים של היהדות לאורך התקופות, החל מהגרסאות הכנעניות שלה עד לעת המודרנית, באופן מקביל לסיפור התנ"כי ובשימוש בלשון ציורית. ספר זה מזכיר במובנים אלו את הספרים של התנועה הנאו-פגנית הגרמאנית המוקדמת. בניגוד לתנועה זו, נראה שהספר לא מוותר על ניסיונות לאוניברסליזם, ושומר על המהות האוניברסלית של היהדות. 

בהתאם למחקר שהתגבש בעקבות ספרים אלו, הדת היהודית המוקדמת, שבתקופה זו (עידן הברונזה) עוד לא נקראה יהדות, הייתה דומה לשאר דתות כנען, ואופיינה במסגדים מקומיים, פולחן פוליתאיסטי וסגידה לאלה האם. יהוה היה אל-מקומי מאזור הר שעיר, של עם שמי, שעם הזמן נהיה לשבטי-ישראל ולדת היהודית. בעקבות גלות בבל והספיגה של אלמנטים מהדת הזרטוסטריאנית הדת היהודית נהייתה יותר ויותר מונותאיסטית והתרכזה בפולחן יהוה, לימוד ספר התורה, אמונה בישראל כעם נבחר ועמידה במצוות. מקור תנועה חברתית זו היה באימוץ של עקרונות אלו מגולי-בבל בידי מעמד בעלי-הקרקעות תוך ברית עם מעמד הכהונה בכנען בעידן הברזל המאוחר.

הדת הנאו-פגאנית היהודית כוללת בתוכה את התנועה של הכישוף היהודי (אנגלית: Jewitchery) דתות אלו מושפעות מפמיניזם יהודי ומתרכזות בעבודת האשרה בדת העתיקה של עמי כנען והסביבה.

==קישורים חיצוניים==

==הערות שוליים==

קטגוריה:פגניות
אלכסנדרה ביטון

אלכסנדרה ביטון (באנגלית: Alexandra Beaton; נולדה ב-5 בדצמבר 1994) היא שחקנית ורקדנית קנדית, שהתפרסמה בשל תפקידה בתור אמילי בסדרה הקנדית "נולדו לרקוד".

== ביוגרפיה ==
אלכסנדרה ביטון נולדה ב-5 בדצמבר 1994 בטורונטו, אונטריו שבקנדה, וגדלה בעיירה קלרמונט, אונטריו. יש לה אחות צעירה בשם סופיה. מגיל צעיר היא רצתה להיות שחקנית והחלה לרקוד בלט בגיל שנתיים וללמוד משחק בגיל חמש. לאחר סיום בית הספר ביטון למדה מדעי המדינה באוניברסיטת גואלף אשר ממוקמת בעיר גואלף, אונטריו.

== קריירה ==
בשנים 2013–2020 שיחקה בסדרת הטלוויזיה "נולדו לרקוד". במקביל שיחקה בסדרות אחרות דוגמת "המכשפה הטובה".

בשנת 2020 החלה לשחק בסדרת טלוויזיה "בני הרדי".

בשנת 2021, שיחקה בקומדיה הרומנטית "הרווק הנצחי" מבית נטפליקס.
 
בשנת 2022 שיחקה בסרט הנערה הכי בת-מזל בעולם.

== פילמוגרפיה ==

=== קולנוע ===
{| class="wikitable"
!שנה
!סרט
!תפקיד
!הערות
|-
|2006
|300 
|ילדה בכפר נשרף
|
|-
|2021
|הרווק הנצחי
|סופיה
|
|-
|2022
|הנערה הכי בת-מזל בעולם
|הילרי
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|2020–2013
|נולדו לרקוד
|אמילי
|תפקיד ראשי (עונות 2–1, 7–5)
תפקיד חוזר (עונות 4–3); 134 פרקים
|-
|2017
|Spiral
|אמה
|סדרת רשת; 7 פרקים
|-
| rowspan="2" |2019
|The Cheerleader Escort
|קייסי טלבוט
|סרט טלוויזיה של Lifetime
|-
|המכשפה הטובה
|אלה
|פרק: "The Road Trip"
|-
| rowspan="2" |2020
|בני הרדי
|אמה
|2 פרקים
|-
|For the Record
|מדיסון
|פרק: "The Broken Hearts Tour"
|-
|2023
|רודיאו <small>(אנ')</small>
|ג'נין היקסון
|6 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה קנדיות
קטגוריה:רקדניות קנדיות
קטגוריה:שחקניות ילדות קנדיות
קטגוריה:בוגרות אוניברסיטת גואלף
קטגוריה:בוגרי אוניברסיטת גואלף
קטגוריה:קנדיות שנולדו ב-1994
קטגוריה:קנדים שנולדו ב-1994
אדוארד הריסון קומפטון

אדוארד הריסון קומפטון (באנגלית: Edward Harrison Compton; 11 באוקטובר 1881 – 6 במרץ 1960) היה צייר נוף ומאייר גרמני ממוצא אנגלי.<ref>S. Wichmann. Compton: Edward Theodore und Edward Harrison, Maler und Alpinisten (Belser, 1999)</ref>

== ביוגרפיה ==
קומפטון נולד בפלדפינג בבוואריה עילית, גרמניה, בנו השני של צייר הנוף אדוארד תיאודור קומפטון. את הכשרת האמנות המוקדמת שלו קיבל מאביו, ולאחר תקופת לימודים בלונדון בבית הספר המרכזי לאומנויות ומלאכות התיישב בבוואריה.

כמו אביו, הוא קיבל השראה מהאלפים והפך לצייר הרים העובד בצבעי שמן ובצבעי מים.<ref></ref> עם זאת, התקפה של פוליו בגיל 28 הביאה לכך שהיה עליו למצוא נופים נגישים יותר לצייר בגרמניה, אנגליה, צפון איטליה וסיציליה. הוא גם סיפק איורים למספר ספרי טיולים שפרסמו A & C Black.

קומפטון הציג בגלריות במינכן ובברלין, וגם באנגליה באקדמיה המלכותית בלונדון ובברדפורד.

הוא נפטר בפלדאפינג ב -1960.

היו לו שתי אחיות, שתיהן אמניות: מריון קומפטון, הציירת פרחים ודומם, ודורה קיל-קומפטון, ציירת פרחים והרים.

==קישורים חיצוניים==

* 

== הערות שוליים ==

קטגוריה:ציירים גרמנים
קטגוריה:בריטים שנולדו ב-1881
קטגוריה:גרמנים שנפטרו ב-1960
הקבינט של מלטה

הקבינט של מלטה הוא גוף קבלת ההחלטות הקולקטיבי של ממשלת מלטה, המורכב מראש הממשלה ומספר שרים שנבחרים על ידי ראש הממשלה מבין חברי הפרלמנט הנבחרים לראשות מחלקות הממשלה. מזמינים פרלמנטריים (המקבילים לשרים זוטרים) יכולים גם להיות מוזמנים להשתתף בישיבות הממשלה וכן בכירים אחרים בממשל. בראשותו עומד ראש ממשלת מלטה.

== הרכב ==
{| class="wikitable"
|+הרכב הממשלה הנוכחית החל מ-10 בדצמבר 2014
!משרד
!שר
|-
|משרד הפנים והביטחון הלאומי
|עמנואל מליא
|-
|משרד האקולוגיה, פיתוח בר-קיימא ושינויי אקלים
|ליאו
|-
|משרד הכלכלה, ההשקעות והעסקים הקטנים
|כריס קרדונה
|-
|משרד האנרגיה ושימור המים
|מיזה קונרד
|-
|משרד לענייני אירופה
|הריץ' לואי
|-
|משרד לעניינים בינלאומיים
|ג'ורג' ולה
|-
|משרד החינוך והתעסוקה
|אווריסט ברטולו
|-
|משרד האי גוזו
|אנטון רפלו
|-
|משרד הבריאות
|פארודז'יה גודפרי
|-
|משרד הדיאלוג החברתי, ענייני צרכנות וחירויות אזרחיות
|דלה הלנה
|-
|משרד הסולידריות המשפחתית והחברתית
|מארי לואיז קולייר
|-
|משרד התחבורה והתשתיות
|מיזה ג'ו
|-
|משרד התיירות
|כרמן וולה
|-
|משרד האוצר
|סטיקלונה אדוארד
|}

== ראו גם ==
* ממשלת מלטה
* הפרלמנט של מלטה
* נשיא מלטה
* ראש ממשלת מלטה

==קישורים חיצוניים==

קטגוריה:מלטה: פוליטיקה
רנדי פינסטרה

רנדל "רנדי" פינסטרה (באנגלית: Randall L. Feenstra; נולד ב-14 בינואר 1969) הוא פוליטיקאי ואיש עסקים אמריקאי שמכהן כחבר בית הנבחרים של ארצות הברית מטעם מחוז הקונגרס ה-4 של איווה.

== ביוגרפיה ==
פינסטרה נולד להוריו לי ואלינור פנסטר<ref></ref><ref name="mmahoney"></ref>, הוא ממוצא הולנדי<ref> [https://www.timesofisrael.com/jewish-republicans-ask-how-do-you-solve-a-problem-like-steve-king/ Alternative URL]</ref>, הוא עשה את התואר ראשון שלו באוניברסיטת דורדט ואת התואר השני עשה באוניברסיטת המדינה של איווה<ref></ref><ref></ref>.

פינסטרה החל את דרכו כמנהל מכירות בחברת ממתקים<ref></ref> ב-2006 הוא נבחר להיות הגזבר של מחוז סו, במקומו של רוברט הייגי<ref></ref> אך הוא נטש את תפקיד זה לאחר שניצח בבחירות לסנאט של איווה שנערכו ב-2008<ref></ref><ref></ref>.

פינסטרה נבחר לסנאט של מדינת איווה בשנת 2008 עם 24,595 קולות וזאת לאחר שהתמודד ללא התנגדות<ref></ref>, הוא נבחר מחדש בשנת 2012, שוב ללא התנגדות<ref></ref>.וגם בבחירות שנערכו ב-2016 נבחר ללא יריבים מרכזיים<ref></ref>. בסנאט שחל איווה כיהן פינסטרה בחבר בוועדות בהן אשר עסקו בין היתר בהון, כספים, מיסים, תחבורה ותשתיות<ref>"[https://www.legis.iowa.gov/legislators/legislator?ga=85&personID=6565 Senator Randy Feenstra]". The Iowa Legislature. Retrieved November 15, 2014.</ref>.

ב-2019, פיינסטרה הודיע כי הוא מתכוון להתמודד נגד אחד מחברי בית הנבחרים המכהנים מטעם מדינת איווה, סטיב קינג בבחירות המקדימות על מושב בית הנבחרים שייצג את מחוז הקונגרס ה-4 של מדינת איווה<ref name="CrystalBall"></ref>. קינג אשר בעל רקורד פוליטי ולאחר כ-9 קדנציות בתפקידו עורר לעיתים קרובות סערות ציבוריות, כך למשל בעיתון "וושינגטון פוסט" תואר קינג כאדם שדוגל בעליונות לבנה<ref></ref>, גם התקשורת בעולם העלתה טענות דומות אפילו פינסטרה טען במהלך קמפיין הבחירות שלו כי "אופיו העוקצני" של קינג השאיר את מחוז הקונגרס ה-4 ללא נציגות ראויה לצד מקבלי ההחלטות<ref></ref>.

הנהגת המפלגה הרפובליקנית תמכה בפינסטרה במהלך פריימריז<ref></ref><ref></ref> ובשלב מסוים אף הכריזו קואליציית היהודים הרפובליקנים והועדה הלאומית לזכות לחיים על תמיכתם בפינסטרה<ref></ref> וכן על ידי הפרשן השמרני, בן שפירו שאף הגדיל ואמר לעוקביו בטוויטר לתרום כספים לקמפיין הבחירות של פינסטרה<ref></ref>.

פינסטרה הביס את קינג בבחירות המקדימות הרפובליקניות שנערכו ב-2 ביוני<ref></ref> בבחירות הוביל פינסטרה על קינג וגרף כ-36% מהקולות, קינג הפסיד בפער של כ-10% לפרינסטרה את המועמדות הרפובליקנית ובשל כך כהונתו של קינג הסתיימה עם התכנסות הקונגרס ה-117 של ארצות הברית ב-3 ינואר 2021 כאשר הושבע פינסרה.

=== חיים אישיים ===
פינסטרה התחתן עם אשתו לינט ב-1996 ולבני הזוג יש ארבעה ילדים<ref></ref><ref></ref>.

== קישורים חיצוניים ==

* 

== הערות שוליים ==

קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מאיווה
קטגוריה:בוגרי אוניברסיטת המדינה של איווה
קטגוריה:אמריקאים ממוצא הולנדי
קטגוריה:אנשי עסקים אמריקאים
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1969